Κωνσταντίνος Σταμούλης

Ο Κωνσταντίνος Γ. Σταμούλης (1881 - ;) ήταν Έλληνας δικηγόρος και πολιτικός. Υπηρέτησε ως βουλευτής Καρδίτσας και Τρικάλων και ως υπουργός.

 Βιογραφία 
Γεννήθηκε στο Μοσχολούρι Καρδίτσας και ήταν μέλος του Δ. Σ. Γεωργικού Πεδινού Συνδέσμου, ο οποίος ήταν ενεργός στην Καρδίτσα στις αρχές του 20ού αιώνα.Το αγροτικό ζήτημα 1909-1910, karditsa-net.gr, ανάκτηση 7-9-2015. 
Εξελέγη βουλευτής Τρικάλων τον Αύγουστο του 1910, το Νοέμβριο του 1910, το 1912 και το Μάιο του 1915 και Καρδίτσας το 1923.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 140 (αριθμ. 1517)  
Έγινε υπουργός Δικαιοσύνης στην κυβέρνηση του Αλέξανδρου Παπαναστασίου και υπηρέτησε από τις 12 Μαρτίου ως τις 25 Ιουλίου 1924. Στην κυβέρνηση του δικτάτορα Πάγκαλου ήταν προσωρινά υπουργός Υγιεινής, Προνοίας και Δημοσίας Αντιλήψεως από τις 25 Ιουνίου ως τις 4 Ιουλίου 1925. Ανέλαβε επίσης υπουργός Γεωργίας στην ίδια κυβέρνηση από τις 25 Ιουνίου ως τις 19 Ιουλίου 1926 και προσωρινά υπουργός Εθνικής Οικονομίας από τις 6 Ιανουαρίου 1926 ως τον Ιούλιο της ίδιας χρονιάς.
Το 1946 επανεξελέγη βουλευτής Τρικάλων με την Ένωση Εθνικοφρόνων (Λαϊκό Αγροτικό Κόμμα). Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 96, αρ. 1104). 

 Πηγές 
Τροπολογίαι επί του σχεδίου του αγροτικού νόμου, 1914, Εθνικό Ίδρυμα "Ελευθέριος Βενιζέλος"

 Παραπομπές 

Κατηγορία:Βουλευτές Καρδίτσας
Κατηγορία:Βουλευτές Τρικάλων
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Υγιεινής, Προνοίας και Αντιλήψεως